Kimmerikon

Kimmerikón (gresk: Κιμμερικόν, latin: Cimmericum) var en antikk gresk by på Krimhalvøya, så sørkysten av Kertsjhalvøya, på vesthellingen av fjellet Opuk, om lag 50 kilometer sørvest for det moderne Kertsj.

Byen ble grunnlagt av greske milesiske kolonister på 400-tallet f.Kr. og blomstret på tiden rundt og kort etter Kristi fødsel.

Navnet kan skyldes en tidligere kimrisk bosetting på samme sted. Kimmerikon var et viktig feste som forsvarte det bosporanske rike mot skyterne. Murene var fra 2,5 til 3,5 meter tykke. I midten av 200-tallet ble Kimmerikon plyndret av goterne, men en viss bosetting vedvarte til slutten av romertiden på Krim.

Stedet er blitt utgravd av sovjetiske arkeologer i 1927, 1947–49, og 1950-51.

Litteratur
The Princeton Encyclopedia of Classical Sites (eds. Richard Stillwell, William L. MacDonald, Marian Holland McAllister).

Kategori:Krim
Kategori:Bosetninger etablert på 400-tallet f.Kr.